આ અંગે વિસ્તૃત પ્રાપ્ત માહિતી અનુસાર શહેરના સોદાગરવાડ સ્થિત અને ૧૯૩૬માં તે સમયના વૃદ્ધોને શિક્ષણ મળે તે હેતુ અને ઉદ્દેશથી શરૂ કરવામાં આવેલ ધી સુરત ડિસ્ટ્રીક્ટ એજ્યુકેશન સોસાયટીએ પોતાના ૮ર વર્ષ પૂર્ણ કરતાં એક ભવ્યાતિભવ્ય કાર્યક્રમ શહેરના અઠવાલાઇન્સ સ્થિત પંડિત દિન દયાળ ઉપાધ્યાય ઇન્ડોર સ્ટેડિયમ ખાતે એક નઇ ઉડાન નામથી સાંસ્કૃતિક કાર્યક્રમ રાખવામાં આવ્યા હોવાનું સંસ્થાના ઉત્સાહી પ્રમુખ ફારૂક પટેલ (કે. પી. )એ જણાવી વધુમાં કહ્યું હતું કે, આ સંસ્થાની એંગ્લો ઉર્દૂ સહિત ચાર શાળાના ૪૫૦ જેટલા વિદ્યાર્થીઓએ પોતાની જુદી જુદી કલાકૃતિઓ આટલા મોટા પ્લેટફોર્મ ઉપર રજૂ કરતાં ખીચોખીચ વાલીઓ અને શિક્ષણ સાથે સંકળાયેલા લોકોથી સ્ટેડિયમ ભરાઇ ગયો હતો અને રજૂ થયેલ રંગેરંગ કાર્યક્રમને હાજર વાલીઓ, શિક્ષકો મનભરીને માણ્યો હતો.